№63 «Әсем -Ай» балабақшасының «Ақбұлақ» және «Алпамыс» шағын     орталығы    тәрбиешісі: Тажибаева Бота Каиржановна
Тақырыбы:  «Елім менің  туған жерім»
Балалар музыка  ырғағымен залға  кіреді.

1-бастаушы: Ызғарлы қыс отыз күн,

                      Желтоқсан деп аталған

                      Желтоқсанда жастарым,

Тәңірінен бата алған.
2-бастаушы:Батамен елім көгерген,

                     Бодандық билік  көнерді.

                     Тәуелсіз атқан таң үшін.

                     Еске алам өрттей өренді.
1-бастаушы:  Құрбандық еттің жаныңды,

                     Көк мұзға көміп қаныңды.

                     Тәуелсіздік алған күн,

                     Жастардың күні жалынды.
2-бастаушы: Атыңнан айналайын,егемен ел,

                   Тәуелсіз күнің туды кенеле бер.

                    Мерейің құтты болсын тәуелсіз ел,
        Бәрі:    Ғасырдың тойы болсын  тәуелсіздік.
Әнұран орындалады:  

Жүргізуші:Он алтыншы желтоқсан

                    Ел мерейі тасыған

                    Қазақ деген қалың жұрт

                    Бәрін кешті басынан.

                    Келмеске кетті мәңгүрттік,

                     Мереке бүгін, думан күн

                    Аруақтар рухын жаңғыртып,

                    Еліміз қайта туған күн.

-Балалар,бізге тәуелсіздік оңай жолмен келген жоқ.

1986 жылғы  16желтоқсан қазақ халқының мәңгі

есінде қалған күн.Тәуелсіздік жолында құрбан

болған аға-әпкелерімізді 1минут үнсіздікпен еске алайық.
Ән: 16- желтоқсан

1бала: Тәуелсіз ел атандық,

             Биік даңқың.

             Бар әлемге әйгілі,

             Мәлім атың!

             Ата-баба қанымен келген бізге

             Тәуелсіздік құт болып қонды еліме!
2бала:Күміс күйге,әнге толы тұла бой,

           Қуанышқа кенелтеді асыл ой

           Шаттандырған баласы мен бабасын,

           Тәуелсіздік күні бүгін біліп қой.
3бала: Әр жыл сайын,

            Тәуелсіздік таңы атты

             Топқа бардың,тайға мініп ақ атты,      

             Дүниені қуанышқа бөлеп тұр.

             Ән айтылып,жыр төгіліп қанатты.
4бала: Он алтыншы желтоқсан

            Тәуелсіздік алған күн.

             Ерекше боп мәңгілік,

            Ел жадында қалған күн.
Ән: «Қазақстаным»

Көрініс: «Тәуелсіздік деген не?»
Зал іші кілем,төсек,стол,домбыра макетімен безендірілген.Н.Тілендиевтің

«Аққу» атты күйі орындалады.Қолында ұршығы бар әже келіп отырады.Қолында қамшысы бар бала атқа мініп ойнап жүреді.

Ол әжесіне жүгіріп келіп,мойнына асылып,еркелейді.
Бала:  -Әже не істеп отырсыз?

Әже: - Ой құлыным,мен ұршық иіріп отырмын.Кел отыр,ойыннан

шаршаған боларсың.

Бала: -Әже, біз балабақшада Тәуелсіздік мерекесіне дайындалып 

жатырмыз. Әже «тәуелсіздік»деген не?
Әже: Құлыным-ау, «Тәуелсіздік» деген бұл үлкен әңгіме.Осы күнге жету үшін қазақ халқы талай қиыншылықты бастан кешірді.Қайсар, батыр аға-апаларымыздың  арқасында егеменді ел болдық.Тәуелсіздік алғанымызға

22жыл болды.Аллаға шүкір енді өзіміздің Туымыз,Әнұранымыз,Елтаңбамыз бар.
Бала: Әже,мен сізге тақпақ айтып берейін бе?
Әже: Айта ғой құлыным!
Бала:Күміс күй мен әнге толы тұла бой,

          Қуанышқа кенелтеді асыл ой.

           Шаттандырған бабасы мен баласын,

           Тәуелсіздік күні бүгін- Ұлы той.
Әже:  -Ой ақылдым,өркенің өссін!
Бала: Әже, мен шаршадым,ұйықтап алайыыншы.
Әже:   Ұйықтай  ғой құлыным.(музыка әуенімен бала ұйықтайды.Әже орнынан тұрып кетеді.)

(музыка әуенімен  қолынаұстаған Алтын адам кіреді. Мұндағы баламен кездесіп, амандасады)
Бала: Асаламағалейкум ата.  Сіз кім боласыз?
Алтын адам: мен сендердің бабаларың боламын.

Аман қалған шабуылдан жүздеген.

Батыр халық екенбізғой біз деген

Аямаған жұрттан нанын тұзбенен

Жомарт халық екенбізғой біз деген.

Өзіңдікі –еліңде.

Өзіңдікі-жеріңде.

Өзіңді-өзің еткен бақ,

Тәуелсіздік төрінде.

Ей, балақай қазақ халқының болашағы сендерсіңдер. «Қазақ» деп соққан жүректерің осы алаудай мәңгі өшпесін. (әуен мен шығып кетеді)

Бала ұйқы ұйқысынан оянады.
Бала: Әже, әже қайдасың?
Әже: Оу, құлыным, не болып қалды?
Бала: мен түс көрдім.
Әже: Айналайын қандай түс көрдің?
Бала: Мен түсімде алтын адамды көрдім. Ол маған жанып тұрған шырақ берді.
Әже: оу, құлыным жақсы түс көргенсің. «шырақ» деген бұл біздің еліміздің биіктен көрінуі. Әне-әне жарқырап күнде шықты, Тәуелсіздіктің таңы атып келеді, Туымызда биікте желбіреп тұр. 
Ән: «Желтоқсан желі»

Жүргізуші: Ойын ойнап,ән салмай ,өсер бала болар ма?

                     демекші,ендігі кезекті ойынға берейік.
Ойын: «Қамшы тастау»

Жүргізуші: «Есейгенде ер болып,елді жаудан қорғайды» демекші

                     бүгінгі бала ертеңгі болашақ ел қорғайтын сарбаздар болатыны

                       анық.Олай болса «Жігіттер» биін тамашалаңыздар.
Би: «Жігіттер»

Жүргізуші: Бірің шекер,бірің бал,

                    Жайнап өскен құлындар.

                   Отан деген ұғымды ал-

                   Талдап берер кімің бар?
1бала:Шертер бізге сан аңыз

           Отан-байтақ даламыз

          Отан сөзін аялап,   

           Қастер тұтқан бабамыз 

           Отан-бабам,ерлігім,

           Отан-ауам,әр демім

          Отаныммен бір түлеп

         Асқар шыңға өрледім.
2бала: Туған жерің ата-анаң

            Отаным деп атаған

            Отан досың,туысың,

           Отан алтын босағаң

           Отан туған  өз елің

            Айдын-көлің,өзенің

           Мирас еткен бабалар

           Қорға әрбір кезеңін.
3бала: Отан туған жеріміз,

            Сүйіп өскен еліміз

            Қасиетті Отанның

            Ұланымыз бәріміз.
4бала: Туып өскен жер екен,

             Орман,тоғай, көл екен,

             Асқар таулы,бел екен,

              Ел қорғаған ер екен

              Жасыл жайлау,жер екен,

              Көктегі әсем нұр екен,

              Мен,сен және ол екен

              Қазақстан елі екен!
Ән: «Отаным»

Би: «Қызбен жігіт биі»

Жүргізуші:Тәуелсіздік арайлап атқан таңға

                    Тірек болар әнұран мен елтаңба

                    Рәміздер-Тәуелсіздік мәртебесі

                    Орныққан азаттықтың ұлы іргесі.
1бала: Тәуелсіздік еліміздің күн,айы,

            Жанға қуат беретіндей ұдайы

            Еріміздің аталғанда есімі,

            Еліміздің кіретіндей шырайы.
2бала: Елін сүйген еңселім де, еркінім,

            Аппақ таңнан дауысыңды естіп, елтідім.

           Тәуелсіздік-Назарбаев Нұрсұлтан,

           Тұңғыш көкке көтерді ол ел туын!
3бала: Айналайын азат күн!

            Аспанында қазақтың,

            Алаулайсың ғажапсың!
4балаУа,алтын күн!

Нұр бейнеңді маған бер!

          Өрле күнім жарқырап,

Бар әлемді жарқырат.!
3бала: Нұрым саған адамзат!
4бала: Ақ күнді көтерген ел құсы-

            Халқымның батырлық белгісі!
5бала: Уа,көгілдір аспан-нұр бейнеңнен үзік бер,

             Ту қылып көтерейін биікке!

              Кең дүнием сенікі халқым
Ән: «Бақытты бала»

Жүргізуші: «Тәуелсіздік» деген сөзді ардақтаңдар ей қазақ,

                     «Тәуелсіздік» бұл бостандық,бұл ғажап

                      «Тәуелсіздік»таңы атты ей қазақ,

                      «Тәуелсіздік» мерейтойын тойлап жүрсін шартарап.

                  Музыка ырғағымен  балалар залдан шығып кетеді.                   

